OpenLLM-France/wikimedia huggingface dataset:
# Me zo kristen ha gant enor

Oberennoù damheñvel pe handelvoù all zo ivez, gwelout Me ’zo kristen, ha gant enor.
| ◄ Ar Vretonet ’n o enezen (Fe hon tud koz) | Me zo kristen ha gant enor | Klevet, Mari, Mam Doue (Nous voulons Dieu) ► |
Diskan. Me zo kristen, ha gant enor Dirag an ol me hen laro :
Bezan kristen, kaeran tensor ! Hag er vue hag er ma-ro !
1. Me zo kristen ! dour ar vadeiant Abred a ruillas war ma zâl, Ha dre ners divin ar Zakramant Ma ine voe goalc’het raktal.
2. Me zo kristen ! bugel da Zoue Hag am c’hrouas korf ha speret ; D’am Ferc’hen e vo ma ol buhe, O c’hortos an evurustet.
3. Me zo kristen ! vit am dasprenan Jezus-Krist a skuillas e voad ; Karet ma Jezus, ma Breur henan, Evid-hon-me vo an ol vad.
4. Me zo kristen ! ar Speret-Zantel, Ha gantan e seiz donezon, A chom em ine, p’ema fidel, Evel eur roue war e dron.
5. Me zo kristen ! d’an Ilis, ma Mam, Me zento dalc’hmad gant doujans ; ’N eur zenti me a vevo divlam Ha leun ma c’halon a flans.
6. Me zo kristen ! vel eur beajour Me gerz dre hent ar vuhe-man ; Madou ar bed zo madou treïtour, Ma bro-me na n’eo ket aman.
7. Me zo kristen ! ha d’ar Baradoz E vin galvet ive d’am zro ; Bro ar garante hag ar repoz, Ar vro eternel eo ma bro !
E. O.
# Me n’ vin na bêlec, na manac’h

Oberennoù damheñvel pe handelvoù all zo ivez, gwelout Me n’vin Belek, na Manac’h.
| ◄ An ale rosmani | Me n’ vin na bêlec, na manac’h | An envnic rouz ► |
Entre an dachen hac ar prat, A zo eur pont, me oar er fad,
 Ha na n’eus den ’wit hen tremen, Na gant eur bagad scolerien...
 Na d’an oferen-bred pa ’c’han, Pater nac ave na laran,
 Nemet zellet dreist bec ma scoa Eur plac’hic a ra ma hol joa.
 Me wel ma dous ’n creiz an iliz, Ken caër hac aour pe flourdeliz ;
 Eur c’hoeff batist zo war he fenn, Zo coustet seiz scoet ar walenn ;
 Eur c’hoeff bihan zo dindan-han, Dantelezet euz ar c’haëran ;
 Cotillonen zo dindan-hi, Ha daou vord arc’hant warnezhi ;
 Eur roben ru, bet ’an douar ; A greiz ma c’halon me hi c’har !
 — Dâlet arc’hant en ho codel, Hac et d’ar scôl da Landreger ;
 Hac et d’ar scol da Landreger : Bezet bêlec ’roc dont d’ar gêr.
— Miret hoc’h arc’hant en ho ialc’h ! Me n’ vin na bêlec, na manac’h.
 Tôlet ma levrio bars en tan, Pe ho roët d’am breur bihan ;
 Pe ho reit d’an neb a garfet, Rac ’wit bêlec me na vin ket !
 Me n’ vin na bêlec, na manac’h, Ma c’halon a c’houlen eur plac’h ;
 Eur plac’hic coant euz a Gerneo, Glaz he lagad, melen he bleo ;
 Ha mar n’am be ket anezhi, Preparet ma c’hroas-nouen d’in !
Jan-Yvon ar Maillot. — Priel.
# Me oen bihan

| ◄ En hou kavel | Me oen bihan | Alhue en eurusted ► |
* 1
* Me zou ur begulig peur,
* A houdé deh é ouilan,
* Kollet em es guel aveit eur,
* Kollet em es me oen bihan.
* O, pegours retornet-té devaton me,
* me oenig guen,
* des hoah en dro devaton me,
* pe mervel e hrein get er boen.
* 2
* Ma chomès pell doh er ger,
* Er bleidi sur ha tèbou,
* Ha doh er blei, oenig dister,
* Bugul er het na tihuenno.
* 3
* Mar karis donet in dro,
* Me saùou ur lojig bihan,
* Ur lojig kaer groeit get plous tro.
* Eit ma vou tuem d’is d’er gouian.
* 1
* Me zo eur mesaerig paour,
* A baoé dec’h e ouélan,
* Kollet em eus gwell eged aour,
* Kollet em eus va oan bihan.
* O, pegoulz ’tizroï-te davedon-me,
* va oanig gwenn,
* deus c’hoaz en dro davedon-me,
* pe e varvin gant an anken.
* 2
* Ma chomes pell diouz ar ger,
* Ar bleizi sur az tebro,
* Hag ouz ar bleiz, oanig dister,
* Mesaer ebet n’az tifenno.
* 3
* Mar kares donet en dro,
* Me zavo eul lokig bihan,
* Eul lokig kaer graet gant plous tro,
* Vit ma vo tom d’it er goanv.
J. Le Maréchal.
# Me zi Devéhan

| ◄ En Divroet | Me zi Devéhan | Er Vuguléz ► |
# Me ’oar e chomit noz ha deiz

Oberennoù damheñvel pe handelvoù all zo ivez, gwelout Me oar e chomet noz ha de.
| ◄ Piou ’lavaro, kristenien | Me ’oar e chomit noz ha deiz | Aelig Doue ► |
* Me oar e chomit deiz ha noz,
* D’am heul ’vit rei d’in ho pennoz
* Penaos ’teufen d’hoc’h ankounaat,
* Ma gwella mignon, ma Ael-mat ?
* Roit d’am divrec’h pa labouran
* Nerz d’ober ar pez a dlean,
* Ma c’hallin gounit ma buhe(z),
* Keit ha ma plijo gant Doue.
* Ganin er park p’en em gavit,
* Pep pec’hed ouzin a harzit :
* Grit d’am zeod em genou tevel
* Enep d’ar Feiz, d’an Aviel.
* Ni holl er gêr, tud hag Aeled
* Evel er Baradoz mesket,
* Grit ma vevimp er garante(z),
* Nesa, kerent ha bugale.
* War ma daoulin, gant ma Fater
* Dirak Kroaz Jezuz, ma Salver,
* Pedit ganin, ’ us d’am spered
* Ganeoc’h hoc’h eskell astennet.
* Hoc’h eskell warnoun astennet
* Da guzat ouzin traou ar bed :
* Mougit ennoun trouz an douar
* Ma vo ma sonj gant ma lavar,
* Aet an heol diwar ar bale,
* Deut neuze ganin da vale,
* Rak an diaoul hag e vevelien
* ’zo gwasoc’h en denvalijenn.
* Em gwele, pa vin o vervel,
* O, deut ’vel gwechall em c’havell,
* Rak ganeoc’h e fell d’in nijal
* Prim eus ar bed-man d’ar bed all.
* Betek an Nenv c’houi am hencho,
* Betek Jezuz c’houi am reno,
* Hag e teskot d’in kana ge
* Ar soniou a blij da Zoue.
# Me n’vin Belek, na Manac’h

Oberennoù damheñvel pe handelvoù all zo ivez, gwelout Me n’ vin na bêlec, na manac’h.
| ◄ An Ale Rozmani | Me n’vin Belek, na Manac’h | An Evnig Rouz ► |
* Entre an dachen hag ar prad, Ma mamm,
* Entre an dachen hag ar prad,
* A zo eur pont, me oar erfad, Ma mamm,
* A zo eur pont, me ont erfad.
TRADUCTION. — Entre la pente gazonnée et la prairie, — Ma mère, — Entre la pente gazonnée et la prairie, — il y a un pont, je le sais bien, — Ma mère, — Il y a un pont, je le sais bien.
Eadem.
N. B. — Quand la mère réplique, “ ma mamm ” (Ma Mère) est remplacé par “ Ma mab ” (mon fils).
* E studi beleg me ’zo bet,
* O ! Brawet ’zeo bale !
* ’Barz e Gwengamp ha Sant Brieg,
* Brawet ’z eo bale, bale,
* Brawet ’z eo bale, bale,
* Skler e oa ’l loar wen, ’me !
TRADUCTION. — Etudier [pour être] prêtre j’ai été, — Oh ! qu’il fait beau se promener ! A Guingamp et à Saint-Brieuc, — Qu’il fait beau marcher, marcher ! (bis) — Claire était la lune blanche, dit-il.
Chanté par Mme A. Lajat, Scrignac. Phono F. Vallée.
Chanté par Yves Menguy, Pleyben.
* Me zad ha me mam ’devoé danné ;
* Meit n’ou des ket ind goarnet d’ein-mé,
* Meit n’ou des ket ind goarnet d’ein-mé.
TRADUCTION. — Mon père et ma mère avaient du bien ; — Mais ils ne me l’ont pas gardé (bis).
Chanté par M. Loeiz Herrieu (Guerzenneu ha Soñnenneu Bro-Guéned.)
# Me oar e chomet noz ha de

Oberennoù damheñvel pe handelvoù all zo ivez, gwelout Me ’oar e chomit noz ha deiz.
| ◄ Piv a laro, kristenien | Me oar e chomet noz ha de | Mam an Itron-Varia ► |
Diskan. Me oar e chomet noz ha de Em c’hichen leun a
garante : Penoz e teufen d’hoc’h ankouat, Ma gwellan mignon, ma El-mad ? Me oar e chomet noz ha de Em c’hichen leun a garante !
1. Reit d’am divrec’h pa labouran Nerz d’ober ar pez â dlean, Ma c’heliin gonit ma bue, Keit ha ma plijo gant Doue.
2. Ganin er park p’ enem gavet, Skarzet a dro d’in ar pec’het : Harzet ma genou da zigor Enep d’ar Fe pe d’an enor.
3.Pa ’z omp er gèr, tud hag Elet Evel ar Baradez mesket, Gret ma vevimp er garante, Nessan, kerent ha bugale
4. Pa larin ma Fater neuze War ma daoulin, noz ha beure, Pedet ganin, hag astenet Hoc’h askel endro d’am speret.
5. Hoc’h askel warnon astenet Da guzan ouzin traou ar bed : Mouget enon trouz an douar, Ma vo ma zonj gant ma lavar.
6. Pa vo eet an heol da gousket, Dorn ouz dorn ganin baleet : Rag an diaoul hag e vevelien Zo goasoc’h en devalijen.
7. Evel gwejal ouz mac’havel. Bezet ouz ma gwele-mervel : War ho lerc’h e fel d’in ninjal Prim euz ar bed-man d’ar bed-al.
8. Beteg an env c’houi am c’hencho, Beteg Jezuz c’houi am reno, Ha genac’h e teskin kanan Ar zoniou kaer a blij dezan. Amen.
K. G.
# Me n’am eus nemet eur blank

Oberennoù damheñvel pe handelvoù all zo ivez, gwelout Me n’am eus nemet eur blanc.
| ◄ An Ter c’hadig | Me n’am eus nemet eur blank | Bal ► |
* Me n’am eus nemet eur blank,
* Setu eno m’ hol arc’hant ;
* Kemer me, pe lezel me,
* Setu ’no m’ hol danve,
* Setu ’no m’ hol danve.
TRADUCTION. — Je n’ai qu’un blanc (sou), — Voilà tout mon argent ; — Prenez-moi ou laissez-moi, — Voilà toute ma fortune.
Chanté par Yves Menguy, Pleven.
* N’am eus memed ugent blank,
* Ma c’hemeret ma peus c’hoant
* Kemeret e, pe losket e,
* Setu ma hol zanve !
* Kemeret e, pe losket e,
* Setu ma hol zanve.
TRADUCTION. — Je n’ai plus que vingt sous, — Prenez-moi, si cela vous plaît. — Prenez-les ou laissez-les, — Voilà tout mon bien (bis).
Recueilli à Trégunc, près Concarneau, par M. H. Guillerm.
# Da ene va mamm (ton)

| ◄ Itron Varia Remengol | Da ene ma mamm | Telen Remengol ► |
N°1.
# Da anaon Guyomarc’h

| ◄ Breiz glac’haret | Da anaon Guyomarc’h | Va c’hoant ar c’heré kamm ► |
* Dirazout, mestr ar bed ha salver an den kez,
* Daoulinet, gant gwir doujanz, en arvar hag enkrez,
* Reuzeudik, en va daëlou karget a c’hwerventez,
* A c’houlennan ganes, kinnig prim d’am mignon
* Glac’har braz va c’halon.
* Daou vreur a oamp ! ha barzed e oamp ive hon daou.
* Unanet dre al lê d’ober brezel d’ar gaou.
* En karantez hor bro, maget gant gwad ar Vamm
* A viremp glan ha kaër, brud eul ligne divlamm.
* Pa vanke d’in re vuan astenn va c’hammejou
* Eur c’helenner feal a boueze va c’homzou.
* E galon a oa frank ha digor braz d’ar mad
* E yalc’h, hep damanti, rinset d’ar paour, gant stad,
* Prestr atao da sikour, da rei skoazel d’an holl
* Hep sonjal ’nije ket alies e zigoll.
* Speredek ha gwiziek, evelse dous ha fur,
* Met enebour kaled d’an dud fall ha hudur.
* Skubet eo va c’henvreur, o tizreï deuz va zi !
* E varo trist kenan a ra din hirvoudi,
* Na gollin ket envor ! biken na zisonjin
* Deuz va mignon karet, ken karantezus d’in,
* Biken deuz va spered na gerzo ar c’homzou,
* An diveza gleven o tont deuz e c’hinou.
* Gant va fedenn kaloneg, kalz kenvroïz a leiz
* A gaso, dre berz Doue, trugarez d’ar barz Breiz.
* Pa vleunio ar brug a neve
* Dapin eur vouden euz ar mene,
* Kichen e vez, a blantin neuze
* Kaëra fleurenik an Arre,
* Hag an avel flour, iskiz
* Da Verrien, en tal an iliz
* A gano da Phil Guyomarc’h
* Sôn burzuduz an douar.
* Hag awechou, an ezen dener
* A zougo d’añ kan an Alc’houeder.
Miz Kerzu 1929.
# Da beder demezel

| ◄ Son ar giminerez | Da beder demezel | Al leanez  ► |
* 1
* Ma mije spered Apollon
* Et l’esprit de Voltaire,
* Em bije kompozet eur zon,
* Mais hélas comment faire ?
* Ha goulskoude ez’ oun pedet
* par quatre demoiselles,
* D’ober d’ezho beb a gouplet,
* Je vais m’occuper d’elles.
* 2
* Mon’ a ran da gommans da gentan
* Avec peu d’éloquence,
* Rag unan anezho a zo klanv,
* Mais malgré sa souffrance :
* Ato e deuz eun ear kontant,
* C’est l’aimable Eugénie,
* He daoulagad ’zo ker brillant,
* C’est une Virginie.
* 3
* Mam’zelle Marie ’zo eur rozen,
* Une fleur(e) chérie,
* Eun daoulagad ’zo enn he fenn
* Qui sont dignes d’envie :
* Ispisial pa vé guisket,
* Coiffée en artisane,
* Eur blijadur eo he guelet,
* On la prend pour Diane.
* 4
* Mam’zelle Françoise ’n euz eur prestans
* Un’ tournure agréable,
* Henvel eo euz an eroustans
* Une fille estimable.
* Eur galon dous, eun ear kontant
* Mais un peu capricieuse,
* Me a vel var he daoulagad
* Qu’elle est trés amoureuse.
* 5
* C’hoaz em euz unan da ober
* Pour une jolie blonde,
* An euz he daoulagad seder
* Et une bouche ronde :
* Ker brillant hag ar firmamant
* Quand je m’approche d’elle,
* Ha me a vel skleramant :
* C’est la charmante Adèle.
* 6
* Me a regret’ demezelled,
* D’avoir rempli ma tâche :
* Ken kas e ven en em drompled
* Qu’aucune ne se fâche.
* Prest oun da gemer va fluen
* Pour corriger l’ouvrage ;
* Pe da rekommans penn-da-benn.
* Que dire davantage ?
* 7
* An hini n’ enz great ar zon-ma,
* K’a pas de rhétorique :
* Aliez e rim, e brezoun,
* Et brave la critique.
* Ha ma mije bet studiet
* Un peu dans la science,
* Me mié hallet kompozi
* Avec plus d’éloquence.
Notes. — Si l’on possède le livre Danses et Chansons des Bretons par Quellien, lire les notes des pp. 145 et 149.
# Da Vleimor

| ◄ Da Brosper Proux | Da Vleimor | Aveliou Breiz ► |
Arlerh koén er vuhé ér bè é tiskuihein. (Guerzen er Maru, Bleimor).
* Diskennet out er be, Bleimor, arôg an oad,
* Evit difenn ar Vro skuilhet ganid da wad ;
* Ha da gousk a zo don, mab meur an dud a vôr,
* Dindan douar Arvor,
* Eur groaz ven keltîek o terc’hel d’id éñvor.
* Trouz ebet en dro d’id nemed klemm ar môr braz,
* Pe richan eun evnig o kluda war da groaz,
* Pe mouez aveliou Breiz o vont dreist ar vered
* Kañvus ha glac’haret,
* O hirvoudi noz-de d’o barz muia karet.
* Debret koan, deût an noz, mab dén an em astenn
* Da gemer e ziskuiz ; ha seulvui m’eo bet tenn
* Ha kalet e zevez, seulvui, pa vê dizoc’h,
* E tiskenn pounneroc’h
* War e zaoulagad faez ar zioulder hag ar peoc’h.
* Te, Bleimor, zo bet kriz da zevez penn-da-benn :
* Merket a vihanik vid eur gwall blanedenn
* Ha deut e-touez an dud dre dor ar baourante,
* Ne c’heus tanvaet gantê
* Nemed tristidigez, ankén ha c’hoervente.
* Med, o tarempredi hent striz an dienez
* Ha gwenojennou paour ha noaz da vamm-enez,
* Te glevas o kana gant he mouez dreistdénel
* Gwir Aouen Breiz-Izel,
* Hag e teuas ennout eur barz-meur da c’hénel.
* Ma ne ginnigas d’id dorn yén an Tonkadur
* Na madou nag eurvad, na c’hoarz na plijadur,
* Eun delenn a teus bet a sord na voe klevet
* Aboe meur a gantved
* Hini bet all o son ken c’houek d’ar Vrezoned.
* Ma ne vuzulas d’id ar Blanedenn c’houero
* Med eur pennad devez echu kreiz an ero,
* An enor a teus bet da vervel vit Bro-C’hall
* Dispont ha didamal,
* ’N eur bréna gant da wad eürusted d’ar re-all.
* Ar gwall dôl a skôas hanoùt-te d’ar maro
* A lakas da devel war an hevelep tro
* An delenn vurzudus oa stag ouz da galon
* Hag ar mil mouez gwirion
* A strinkê deus ta greiz evel eus eur puñs don.
* Met, pa dav an delenn, ’talc’h da voudal en êr
* Eur vouez manet enni spered an telenner ;
* Dreist an holl moueziou-ze vê miret gant enor
* Da hini-te, Bleimor,
* A vevo da viken e kalon tud Arvor.
* War da ve ’taoulino tud yaouank ha tud koz :
* Gallaoued ar reter, Kelted an hanter-noz,
* Breiziz a bep rann-bed, soudarded a bell-bro,
* Ha kalz a gemero
* Kentel war da vuhe koulz ha war da varo.
* Tud pinvik a deuio, stouet o fenn gantê,
* Da c’houlenn diganid, Pried ar Baourante,
* An doare da denna dousder eus an daelou,
* Kaerder eus ar gwallou,
* Ha soniou divarvel eus tan ar brezellou.
* Diou vamm o deus gouelet hag a ouelo warnout,
* Brevet o c’halonou dre grizder an darvoud
* A ziframmas he mab digant unan anê
* Hag, e-kreiz ma kanê,
* A laeras d’e Vamm Breiz barz-meur enezenn Groe.
* Diskuiz eta, Bleimor, harpet war da dellid,
* Heb keuz d’an delouenn bet ankouaet sevel d’id :
* N’eus forz pegen didrouz vo da gousk diveza,
* Te vo trec’h d’an Ankoua,
* Ken braz en es kourve vel neb all en e za.
# Da Galon Jezuz

| ◄ Klemmo hon Zalver | Da Galon Jezuz | Iliz Gwengamp ► |
* Kalon leun a drue, eus torfejo an douar
* O, bezet ankoueus ! (Diou vech)
* Eus ar glemmaden hir losket war vene Kalvar,
* O, bezet sonj ! o bezet sonj, Jezuz !
* Eus hon bro gwaleurus a wapa breman Doue
* O, bezet ankoueus !
* Eus ar Franz a difen holl gwirio santel ar Fe
* O, bezet sonj ! o bezet sonj, Jezuz !
* Eus ar re o deus c’hoant da vougan ar Fe gristen
* O, bezet ankoueus !
* Eus an tiegezio ’lec’h ma virer ho lezen
* O, bezet sonj ! o bezet sonj, Jezuz !
* Eus an dud a labour da goll ine ar bugel
* O, bezet ankoueus !
* Eus an ineo mat a ra bepret skol zantel
* O, bezet sonj ! o bezet sonj, Jezuz !
* Eus an diskadurez a ra brezel da Zoue
* O, bezet ankoueus !
* Eus an dud skiantek a glask o nerz ’barz ’n o Fe,
* O, bezet sonj ! o bezet sonj, Jezuz !
* Eus ar mallozio bras ’deu eus kement a c’heno,
* O, bezet ankoueus !
* Eus peden ar paour kez a ve gleb-dour ’n e barko,
* O, bezet sonj ! o bezet sonj, Jezuz !
* Eus an dud a labour d’ar zul evel d’ar pemde
* O, bezet ankoueus !
* Eus an niver a dud a ro d’ec’h o c’harante
* O, bezet sonj ! o bezet sonj, Jezuz !
# Da Jean-Julien Lemordant

| ◄ Va c’hoant ar c’heré kamm | Da Jean-Julien Lemordant | Nec’h ► |
* Ho taoulagad zo serret da sklerijenn an de
* Mes ar sklêrder’ n ho kalon a drid en bravente,
* Er gened ken dudius bepred a chomo glan
* Yaouankis ha karantez da viken brao ha splan.
* Vos pauvres yeux fermés à la clarté du jour,
* Gardent dans votre cœur l’éternelle lumière,
* Que la Beauté, pourtant, dispensatrice austère,
* Met avec des reflets de jeunesse et d’amour.
* Vel kontaden burzudus, ha siwaz trist kenan,
* Eur gont berr ha spouronnus am euz klevet breman.
* Ha va daëlou difronket gis eur stêr diredet,
* Bars eur rann leun a c’hloar, levenez ’n euz laket.
* Telle une merveilleuse et lamentable histoire,
* J’entendis un récit fort terrible et poignant…
* Mes larmes ont coulé, véritable torrent,
* Bénissant la douceur d’une page de gloire.
* Ha neuze war va daoulin zoun kwezet ’ en eul lam,
* Ho sakrifis komprenet pegen braz, pegen flam.
* Ar prof holl disklabezet euz ardou ar bed-ma
* Skedus zo ’n em zisklèriet bars eun noaz ar brava.
* Et tombant à genoux d’un élan instinctif,
* J’ai compris la grandeur de votre sacrifice.
* L’offrande dépouillée de vulgaire artifice,
* Plus clairement parut dans un nu mis à vif.
* Seder an nevez amzer a gan bars ho kalon
* ’Hentchaz ho torn hep krena war al lien kalet,
* Ha me, paour kez reuzeudik, meur a wech meuz klasket
* Kas d’an Nenv, vit ho meuli, va zalud dre eur zon.
* Le printemps éternel chantant dans votre cœur
* Guida votre pinceau sur une toile ardue.
* Je voudrais moi, rampant, élever à la nue
* Un immortel hommage au glorieux vainqueur.
* Peurgas :
* Eur c’hlenved a ra din beza gwall drouk ha du ;
* Bemde en em gavan mes morse na ven henvel,
* Vit ma welo ’ n e c’hwarez ar bobl a Vreiz Izel,
* Va Doue, da Lemordant roït ar gweled dustu !
* Envoi :
* Un mal qui m’a frappé me rend méchant et sombre,
* Chaque jour je me vois mais sans être pareil…
* À Lemordant, mon Dieu, dévoilez le soleil,
* Montrez-lui les Bretons à genoux dans son ombre !…
# Da Liz ar Bellek

| ◄ Son kinniget d’an otro Vallée | Da Liz ar Bellek | Kristen ha Breizad ► |
* Stouet dirag ar be ’lec’h ma kousk Lizaïg,
* Eur vouez a lavar d’in : « Kemer da delennig ».
* Da ganan en enor d’ar baourez kalonek
* Eur zon a drugare, eur zonig vrezonek.
* He memor a oa leun eus ar marvailhou koz,
* A gonter c’hoaz en Breiz ’tal an oaled bemnoz.
* Taoliou kri an Ankou hag e falc’h treitourez,
* A oa anavet holl gant Liz, ar gonterez.
* Mes eun devez, siouaz, Lizaïg goz, d’he zro,
* A nijas evit mat da vro he marvailho.
* Aman, mar kousk he c’horf war lez ar mor divent,
* Hec’h ine ’zo, hep mar, dihun e bro ar zent.
* Gant Marc’harid Fulup, ’tal Sent koz an Arvor,
* Doue da Liz Belek ’n oa miret eur gador.
* Ha, pa davo telen Marc’heit, ar ganerez,
* ’Vo goulet eur marvailh gant Liz, ar gonterez.
* — Barzez ar marvailhou, o Lizaïg karet,
* Dirak ho pe hirie Breiz-Izel zo stouet,
* Trugare d’ar Breizad, ar barz a galon aour,
* An eus miret envor eus ar gonterez paour !
* War e c’her, Barzed Breiz a zo deut, niverus,
* Da zigas war ho pe bleuniou karantezus.
* Bleuniou fresk ha dispar, bleuniou karget a c’hliz,
* Diwanet evidoc’h e kalon ar Vreiziz.
* Da greski ar boked, degemeret ive
* Eur bodig brug melen a veneiou Kerne.
* Ma bleuenig dister eo bleuen an Arvor,
* Bleuen ar garante ha bleuen an envor ;
* He c’hutuilhet am eus war gerden ma zelen,
* He c’hinnig a ran d’ac’h war askell eur beden.
# Da Zantez Anna

| ◄ Da Zant Joseph | Da Zantez Anna | Santez Anna Vened ► |
Santez Anna zo enoret e kalz a lec’hiou e Breiz izel ; bez’e deuz aleiz a chapelou dre ar vro, bez’ez eus gouscoude daou leac’h brudet dreist ar re all, ha muioc’h darempredet gant ar bardonerien ; santez Anna Vened en escopti Guened, ha santez Anna ar Palud en escopti Kemper. Santez Anna ar Palud ne deo ket ker brudet ha santez Anna Vened petra bennak ma vez ive enhi pelerinet aleis, ha zoken deiz ar pardon braz e vez eno marteze muioc’h a bardonerien evit a vez e santez Anna Vened pa vez muia. Rak brema ez euz eur bloavez bennak, ofiserien vras, boas da velet armeou, boas da velet bandennou braz a dud destumet en eul leac’h, a voue clevet o lavaret e credent e voa neuze dirag ho daoulagad, e Teven pe Baluden santez Anna, var dro pevar ugent mil den. Eno ive ar pardon a bad eur miz, adalek gouel ar zantez e fin mis gouere beteg ar zul diveza a viz eost. D’ar zul diveza-ma eo ema ar pardon bras. En deis-ze eo eun dudi beza eno eun nebeut araog an oferen bred, o velet prosesionou o tigouezout eno euz ar parreziou divar dro ; dreist oll o velet prosesion Douarnenez. Douarneneziz a deu avechou da zantez Anna dre vor, a dreuz ar Bae ; hag estlam a ra an oll o velet ar Bae-ze ker braz ha kel ledan, goloet a vagou, daou pe dri c’hant bag, eun arme a vor ; ar bagou oll carget a dud ; en ho c’hreiz, var eur vak kempennet a zoare, ar veleien, ar ganerien, hag e kichen, ar c’hroaziou hag ar panielou. Eun dudi eo guelet ar prosesion-ze ha clevet an oll vordud-ze, gant ho moueziou boas da drec’hi var an trousmor, o respont ora pro nobis oc’h al litaniou, o lacat da dregarni var eun dro ar mor hag an douar.
Chapel santez Anna ar Palud zo bet savet a nevez ha brema ez euz eno eur chapel gaer, kement hag eun ilis parrez euz ar re genta.
Gouscoude santez Anna Vened eo ar vrudeta a chapelou santez Anna e Breiz-izel. Eno ive ez eus savet eur chapel nevez ; ne ket eur chapel ; eun ilis kaer, eur gatedral eo a vo savet. Di eo e car mont e pelerinach ar gristenien a bevar c’horn Breiz. Mont a reont di a hiniennou, a vandennou, a barreziou a bez e prosesion. Eno e caront en em zestum pa o deus c’hoant da ziskuez ho anaoudegez vad da Zoue ha d’ho fatronez santel, da ober eun act a feiz a zoare a vouez an Env hag an douar, da ziskuez dirak daoulagad ar bed oll pe ger stard e talc’hont d’ho relijion. Coms a raimp ama izeloc’h euz a zaou euz ar pelerinachou bet e santez Anna Vened ; daou belerinach hag a vezo sonch anezho ato keit ha ma vezo comzet ar brezoneg er vro-ma. Araog avad e livirimp eur ger divarben an doare ma zeo bet savet chapel santez Anna brema ez eus tost da dri c’hant vloas.
# Boc’hig-ruz skol Mousteruz

| ◄ Ar gerc’heiz | Boc’hig-ruz skol Mousteruz | Va c’hi Fistoulig ► |
D’an Itron Mocaer.
* E skol merc’hed Mousteruz,
* ’Weler eun dra souezus :
* Eur boc’hig-ruz, noz ha deiz,
* A ra enni e lojeiz.
* D’ar beure, pa gav digor
* Ar prenestrou pe an nor,
* E nijo e-barz ar porz
* Pe war douar al lïorz.
* Echu gantan klask e voued,
* E klujo war ar gloued,
* Hag e kano, peurvuia.
* O bravat alleluia !
* Meur a wech e-pad ar skol
* ’N em lako war benn eur zol ;
* Mud e jomo da selaou
* Ar vestrez o konta traou.
* O pigosat eur werenn
* ’Vit ’vo lezet da dremen,
* E vez er-maez ar mignon
* Pa glever gervel : « Itron ! »
* Da vare ar yenïen,
* Pep bugel a dap kelien,
* Prenved, buzug munudik
* Evit maga al loenig.
* E kalon ar skolaerez
* E sav ive levenez,
* O c’houzout ’man al lapouz
* E-pad an noz kousket dous.
* Neuze ’lïes e lavar
* Ar geriou-man ken hegar
* A ziskouez d’ar vugale
* Eur skouer vat, e gwirione :
* « Gwechall e voe ken tener
* « Ouz korf Jezus, hor Zalver,
* « Ma tlefe beza meulet
* « E kement korn ’zo er bed ».